**Zápis detí do 1.ročníka ZŠ 1. – 4.ročník Jablonec na školský rok 2022/2023**

Vážení rodičia!

 Vzhľadom na uvoľnené opatrenia a v súlade s aktuálnymi vyhláškami ÚVZ SR sa **zápis detí do 1.ročníka** našej základnej školy na školský rok 2022/2023 uskutoční **prezenčne za prítomnosti detí**, ktoré majú nastúpiť v septembri 2022 do 1.ročníka. Počas zápisu budú dodržané hygienicko-epidemiologické opatrenia.

 **Zápis sa uskutoční vo štvrtok 28.apríla 2022 v čase od 14:30 do 18:00 hod. v budove ZŠ.**

 Oznámenie o určení miesta a času zápisu dieťaťa na plnenie povinnej školskej dochádzky pre školský rok 2022/2023 v zmysle § 2, článok 2 VZN č. 1/2016 je už teraz zverejnené webovej stránke našej obce a na vchode do budovy obecného úradu.

 Ak ste sa rozhodli svoje dieťa zapísať do ZŠ Jablonec, vyplňte na webovej stránke našej školy elektronickú prihlášku, vytlačte, podpíšte a prineste so sebou na zápis. **Prihláška musí byť podpísaná oboma zákonnými zástupcami.**

 *Podľa § 144 zákona č.245/2008 Z.z. o výchove a vzdelávaní (tzv. školský zákon) účinného od
1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti, vyžaduje* ***podpis oboch zákonných zástupcov dieťaťa.*** *1)*

 Ak zákonný zástupca nemá možnosť vyplniť prihlášku elektronicky alebo si ju stiahnuť z webového sídla základnej školy, môže si vyzdvihnúť prihlášku v listinnej podobe osobne v základnej škole. Vyplnenú a podpísanú ju prinesie so sebou na zápis. **Prihláška musí byť podpísaná oboma zákonnými zástupcami.**

Pre kontrolu správnosti údajov vo vyplnenej prihláške vyžadujeme pri zápise:

1. osobné údaje o dieťati v rozsahu
* meno, priezvisko
* dátum a miesto narodenia (rodný list k nahliadnutiu)
* adresa trvalého pobytu alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu
* rodné číslo
* štátna príslušnosť
* národnosť
* zdravotná poisťovňa (kartičku poistenca)
1. osobné údaje o zákonných zástupcoch dieťaťa v rozsahu
* titul, meno a priezvisko, rodné priezvisko
* adresa bydliska a druh pobytu (občiansky preukaz)
* kontakt na účely komunikácie (e-mail, telefón)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 V prípade, že dieťa bude pokračovať v školskom roku 2022/2023 v predprimárnom vzdelávaní v materskej škole, vydáva o tom rozhodnutie riaditeľka MŠ, ktorú dieťa v súčasnosti navštevuje (tzv. odklad povinnej školskej dochádzky).

V Jablonci 30. 03. 2022 Mgr.Štěpánka Oscitá

 riad.školy

1)Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti najneskôr v deň zápisu doručia riaditeľke školy **písomné vyhlásenie.**

Rozhodnutie o prijatí možno doručiť len jednému zákonnému zástupcovi, ak sa zákonní zástupcovia tak dohodli. Túto vzájomnú dohodu deklarujú **písomným vyhlásením**, ktoré doručia najneskôr v deň zápisu riaditeľke školy.

Tlačivo písomného vyhlásenia je dostupné na webovom sídle ZŠ Jablonec, alebo v listinnej podobe v základnej škole.